
 Anexa nr. 1 la Raport de specialitate nr. ............... din 05.12.2025

Regulament privind instituirea taxei speciale
de promovare turistică a municipiului Câmpulung

Prezentul regulament stabilește cadrul juridic unitar privind etapele și modalitățile ce trebuie îndeplinite în administrarea taxei de promovare turistică.
[bookmark: _Hlk213238425]Taxa specială pentru promovarea turistică a municipiului Câmpulung, denumită taxă  de promovare turistică se instituie în baza art. 484 din Legea nr. 227/2017 privind Codul Fiscal, cu modificările și completările ulterioare și a art. 30 din Legea nr.  273/2006 privind finanțele publice locale, cu modificările și completările ulterioare.
1. Reguli generale
(1) Taxa constituie venit cu destinație specială fiind instituită din rațiuni de creștere a gradului de atractivitate al municipiului, fiind utilizată pentru finanțarea activităților de promovare și punere în valoare a patrimoniului turistic al Municipiului Câmpulung.
(2) Obiectivele urmărite prin instituirea taxei speciale pentru promovarea turistică a municipiului Câmpulung:
-	creşterea numărului de turişti în municipiul Câmpulung;
-	creşterea duratei de şedere a turiştilor în municipiul Câmpulung;
-	creşterea veniturilor obţinute din turism în municipiul Câmpulung;
-	îmbunătăţirea experienţei turistice în municipiul Câmpulung;
-	creşterea investiţiilor în serviciile turistice în municipiul Câmpulung.
(3) Direcțiile de specialitate din cadrul Municipiului Câmpulung împreună cu instituțiile pe care le coordoneaza, după caz, în vederea îndeplinirii obiectivelor de promovare turistică, vor întreprinde următoarele acțiuni:
-	elaborarea unui program multianual de dezvoltare turistică a destinaţiei, a unei strategii de marketing a destinaţiei turistice şi implementarea activităţilor de promovare la nivel naţional şi internaţional;
-	susţinerea şi/sau crearea de evenimente, activităţi culturale – turistice, spectacole, care pot genera creşterea numărului de turişti şi a timpului petrecut de aceştia în Câmpulung;
-	crearea de circuite/produse/pachete turistice în scopul îmbunătăţirii experienţelor turistice în Câmpulung;
-	organizarea şi/sau participarea la târguri/expoziţii, seminarii, conferinţe de profil interne şi internaţionale;
-	dezvoltarea şi susţinerea reţelei de centre (locale şi/sau naţionale)/ birouri/puncte de informare turistică ale municipalităţii;
-	realizarea de campanii publicitare comune cu companii aeriene, agenţi touroperatori, organizatori de evenimente şi reprezentanţi de destinaţii turistice echivalente, în vederea promovării destinaţiei turistice Câmpulung;
-	atragerea şi dezvoltarea de proiecte finanţate din fonduri europene, granturi EEA şi alte surse finanţare în vederea promovării destinaţiei turistice Câmpulung, dezvoltării turismului de tip smart şi creşterea calităţii serviciilor turistice;
-	realizarea de info trip-uri pentru touroperatori reprezentanţi media şi alţi vectori de comunicare în vederea promovării destinaţiei turistice Câmpulung;
-	semnalizarea turistică a oraşului declinată din imaginea de brand;
-	monitorizarea acţiunilor şi centralizarea informaţiilor ca urmare a implementării de proiecte cu impact în domeniul turismului;
-	participarea / înscrierea în reţele/organizaţii/ structuri europene sau globale care pot creşte valoarea turistică a municipiului Câmpulung;
-	realizarea unor studii de piaţă/marketing în turism.
(4) Taxa se încasează de către persoanele fizice sau juridice prin intermediul cărora se realizează cazarea, inclusiv deţinătorii platformelor online de intermediere a serviciilor de cazare, odată cu luarea în evidență a persoanelor cazate.
(5) Sumele încasate cu titlu de taxă de promovare turistică în Municipiul Câmpulung vor fi utilizate exclusiv pentru finanțarea activităților destinate promovării orașului.
(6)Sumele încasate din această taxă, precum și sumele încasate reprezentând amenzi pentru sancțiunile prevăzute la punctul 1.4 din prezentul regulament, constituie venit la bugetul local al Municipiului Câmpulung.
(7) Sumele rămase neutilizate la sfârșitul anului  din taxa specială de promovare turistică, se vor reporta în conformitate cu prevederile legale în vigoare.  
(8) Unitatea de cazare are obligația de a vărsa taxa de promovare turistică colectată la bugetul local al unității administrativ-teritoriale în raza căreia este situată aceasta.
(9) Prin unități de cazare se înțelege: hoteluri, hoteluri-apartament, hosteluri, moteluri, vile turistice, cabane turistice, bungalow-uri, sate de vacanţă, campinguri, popasuri turistice, căsuţe de tip camping, apartamente şi camere de închiriat în locuinţe familiale, inclusiv pontoane plutitoare, pensiuni turistice si alte unități cu funcţiune de cazare turistică, clasificate, în curs de clasificare sau neclasificate de Ministerul Turismului. 
1.1 Calculul taxei 
(1)  Cota anuală stabilită de consiliul local din valoarea  tarifului de  cazare  pentru fiecare zi de sejur a turistului, valoare care nu include TVA, se încasează de persoanele fizice/juridice prin intermediul cărora se realizează cazarea, odată cu luarea în evidență a persoanelor cazate. Deţinătorii platformelor online de intermediere, de tip Booking, Airbnb, etc. (operator intermediar) sau agenţii de turism care vor încasa contravaloarea serviciilor de cazare, vor colecta şi taxa de promovare turistică aferentă acestor servicii. În situaţia în care colectarea este realizată de operatorii intermediari sau agenţiile de turism, unitatea de primire cu funcţiune de cazare nu va mai avea obligaţia de colectare şi raportare a taxei de promovare turistică.
(2) Taxa de promovare turistică se calculează prin aplicarea cotei stabilite la tarifele de cazare practicate de unitățile de cazare.  
(3) Taxa de promovare turistică se datorează pentru întreaga perioadă de ședere.
1.2 Plata taxei
(1)  Sumele încasate cu titlu de taxă de promovare turistică se varsă la bugetul local  lunar, până la data de 25, inclusiv, a lunii următoare celei în care s-a colectat această taxă de la persoanele care au plătit cazarea.
(2) Unitatea de cazarea are obligația de a depune o declarație – decont, lunar, la Direcția Economică – Serviciul Administrare Venituri Persoane fizice și juridice din cadrul Primăriei Municipiului Câmpulung. Declaraţia decont va fi semnată şi ştampilată de reprezentanţii legali ai structurii de cazare turistică sau de reprezentanţii legali ai operatorului intermediar. Declaraţia decont se poate depune în format letric, personal, prin poştă sau curier la Serviciul Venituri Persoane fizice și juridice din cadrul  Primăriei Municipiului Câmpulung, sau se poate transmite la adresa de e-mail primarie@primariacampulung.ro, cu semnătură electronică calificată, până la data stabilită pentru plata taxei de promovare turistică, inclusiv. 
(3) Pentru neachitarea la termenul de scadență a taxei de promovare turistică de către unitatea de cazare, se datorează majorări de întârziere de 1% / lună,  conform prevederilor Legii nr. 207/2015 privind Codul de procedură fiscală.
(3) Modelul declarației-decont privind sumele încsate reprezentând taxa specială pentru promovarea turistică, datorată în temeiul Legii nr. 227/2015 privind codul Fiscal, este parte integrantă din prezentul regulament și este prevăzută în Anexa la hotărâre.
1.3 Scutiri
(1) Taxa de promovare turistică nu se aplică pentru:
            a) veteranii de război, văduvele de război şi văduvele nerecăsătorite ale veteranilor de război;
[bookmark: t100494317][bookmark: t1004943171]b) persoanele prevăzute la art. 1 al Decretului-lege nr. 118/1990, republicat, cu modificările şi completările ulterioare, privind acordarea unor drepturi persoanelor persecutate din motive politice de dictatură instaurată cu începere de la 6 martie 1945, precum si celor deportate în străinătate ori constituite în prizonieri, şi persoanele fizice prevăzute la art. 1 din Ordonanţa Guvernului nr. 105/1999, aprobată cu modificări şi completări prin Legea nr. 189/2000, cu modificările şi completările ulterioare;
   	c) persoanele cu handicap grav sau accentuat, persoanele încadrate în gradul I de invaliditate şi reprezentanţii legali ai minorilor cu handicap grav sau accentuat şi ai minorilor încadraţi în gradul I de invaliditate.
(3) Prin reprezentant legal se înţelege părintele sau persoana desemnată, potrivit legii, să exercite drepturile şi să îndeplinească obligaţiile faţă de persoana cu handicap potrivit Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare.
(2) Pentru a beneficia de scutirea de la plata taxei de promovare turistică, persoanele interesate trebuie să facă dovada cu: certificatul de încadrare într-o categorie de persoane cu handicap, cuponul de pensie, sau orice alt document similar, însoţit de actul de identitate.         
1.4. Contravenții
(1) Constituie contravenții următoarele fapte:
 	a) depunerea peste termen a declaraţiei-decont prevăzută în prezenta hotărâre; 
b) nedepunerea declarațiilor-decont prevăzute în prezenta hotărâre.
(2) Contravențiile prevăzute la :
- alin. (1) lit. a) se sancționează cu amendă de la 500 lei la 1000lei;
- alin. (2) lit. b) se sancțíonează  cu amendă de la 1000 de lei la 2000 lei.
 (3) Sustragerea prin orice mijloace de la impunerea sau de la plata taxei datorate de către persoanele fizice/juridice se sancționează conform legislației în vigoare privind combaterea evaziunii fiscale.
(4) Constatarea contravențiilor și aplicarea sancțiunilor se face de către inspectorii fiscali din cadrul Serviciului Administrare Venituri Persoane Fizice și Juridice împuterniciți de Primarul Municipiului Câmpulung, cu sprijinul agenților de poliție din cadrul Direcției Poliția Locală.
              1.5. Dispoziții finale
(1) Prezentul regulament se completează cu celelalte prevederi legale în vigoare și ulterioare.


	Avizat,
Director executiv,
Violeta IARCA 
	Avizat,
Serviciul Juridic, Agricol și Relații cu Publicul și Arhivă
Nicolae CRÎNGUȘ



	Avizat,
Serviciul Venituri Persoane fizice și juridice
Claudia Marilena VRABIE
	Întocmit,
Inspector 
Romeo-Norel NICULA

